PTG ดีด 5% ลุ้นกำไรปีนี้ 1.6 พันล้าน โต 70% โบรกแนะ “ซื้อ” เป้า 18.50 บ.
 PTG ดีด 5% โบรกชี้กำไรปี 66 แตะ 1.6 พันล้านบาท โต 70% รับค่าการตลาดกลับสู่ภาวะปกติและยอดขายฟื้นตัว โดยแนะนำ “ซื้อ” ราคาเป้าหมาย 18.50 บาท
PTG ดีด 5% โบรกชี้กำไรปี 66 แตะ 1.6 พันล้านบาท โต 70% รับค่าการตลาดกลับสู่ภาวะปกติและยอดขายฟื้นตัว โดยแนะนำ “ซื้อ” ราคาเป้าหมาย 18.50 บาท
17 มี.ค. 2566

ผู้สื่อข่าวรายงานว่า วันนี้ (17 มี.ค.66) ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 15:29 น. อยู่ที่ระดับ 13.60 บาท บวก 0.70 บาท หรือ 5.43% สูงสุดที่ระดับ 13.70 บาท ต่ำสุดที่ระดับ 13 บาท ด้วยมูลค่าซื้อขาย 209.15 ล้านบาท

บล.ดาโอ (ประเทศไทย) ระบุในบทวิเคราะห์ว่า แนวโน้มกำไรสุทธิปี 66 อยู่ที่ 1.6 พันล้านบาท เพิ่มขึ้น 70% เมื่อเทียบกับงวดเดียวกันของปีก่อน คงสมมติฐานหลักค่าการตลาดอยู่ในระดับ 1.8-1.9 บาทต่อลิตร
อย่างไรก็ตามปริมาณจำหน่ายน้ำมันยังคงอยู่ที่ 3% ต่ำกว่าที่บริษัทประเมิน โดยประเมินว่ายอดจำหน่ายน้ำมันฟื้นตัวมามากแล้วในปี 65 เพิ่มขึ้น 6% เมื่อเทียบกับงวดเดียวกันของปีก่อนและเป็นการฟื้นจากกิจกรรมทางเศรษฐกิจที่กลับมาทั้งหมด (ไม่มีปิดเมือง) จึงคาดว่าปี 66 จะเติบโตในอัตราที่ต่ำกว่า อย่างไรก็ตามเป็นอัพไซด์ หากปริมาณขายน้ำมันโตได้ดีกวาคาด เบื้องต้นรอดูพัฒนาการของสถานการณ์ดังกล่าว โดยยังคงแนะนำ “ซื้อ” ราคาเป้าหมาย 18.50 บาท